CELEX: 52005PC0541
Language: lt
Date: 2005-12-23
Title: Pasiūlymas Tarybos reglamentas iš dalies keičiantis Reglamentą (EB) Nr. 1858/2005, įvedantį galutinį antidempingo muitą plieninių lynų ir kabelių, kurių kilmės šalis, inter alia, yra Indija, importui

EUROPOS BENDRIJŲ KOMISIJA

                                                       Briuselis, 23.12.2005
                                                       KOM(2005) 541 galutinis

                                          Pasiūlymas

                                TARYBOS REGLAMENTAS

     iš dalies keičiantis Reglamentą (EB) Nr. 1858/2005, įvedantį galutinį antidempingo
      muitą plieninių lynų ir kabelių, kurių kilmės šalis, inter alia, yra Indija, importui

                                     (pateikta Komisijos)

LT                                                                                            LT
 ---pagebreak---                                 AIŠKINAMASIS MEMORANDUMAS

           1) PASIŪLYMO APLINKYBĖS

              •
     110
                  Pasiūlymo pagrindas ir tikslai
              Šis pasiūlymas yra susijęs su 1995 m. gruodžio 22 d. Tarybos reglamento (EB) Nr.
              384/96 dėl apsaugos nuo importo dempingo kaina iš Europos bendrijos narėmis
              nesančių valstybių, su paskutiniais pakeitimais, padarytais 2004 m. kovo 8 d. Tarybos
              reglamentu (EB) Nr. 461/2004 (toliau – pagrindinis reglamentas), taikymu atliekant
              tyrimą dėl plieninių vielinių lynų, kurių kilmės šalys yra, inter alia, Indija.

              •
     120
                  Bendrosios aplinkybės

              Šis pasiūlymas pateikiamas atsižvelgiant į pagrindinio reglamento įgyvendinimą ir yra
              parengtas remiantis tyrimu, atliktu pagal pagrindiniame reglamente nustatytus esminius
              ir procedūrinius reikalavimus.

              •
     130
                  Pasiūlymo srityje taikomos nuostatos

              Reglamentu (EB) Nr. 1796/1999 Taryba įvedė galutines antidempingo priemones, inter
              alia, plieniniams vieliniams lynams, kurių kilmės šalis, yra Indija. Be to, Sprendimu
              1999/572/EB Komisija priėmė, inter alia, Indijos bendrovės įsipareigojimą.
              Reglamentu (EB) Nr. 1858/2005 nuspręsta išlaikyti antidempingo priemones, taikomas
              svarstomo produkto, kurio kilmės šalis, inter alia, yra Indija, importui.

              •
     141
                  Derėjimas su kitomis Sąjungos politikos kryptimis ir tikslais

              Netaikytina.

           2) KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS

              •   Konsultacijos su suinteresuotosiomis šalimis
     219
              Atliekant tyrimą, susijusios suinteresuotosios šalys, remdamosi pagrindinio reglamento
              nuostatomis, jau turėjo galimybę ginti savo interesus.

              •   Tiriamųjų duomenų rinkimas ir naudojimas
     229
              Nepriklausomo tyrimo neprireikė.

              •
     230
                  Poveikio vertinimas

              Šis pasiūlymas yra parengtas įgyvendinant pagrindinį reglamentą.

              Pagrindiniame reglamente nėra numatyta galimybė bendrai įvertinti su šiuo pasiūlymu
              susijusių aplinkybių poveikį.

LT                                                  2                                                  LT
 ---pagebreak---            3) TEISINIAI PASIŪLYMO ASPEKTAI

              •
     305
                  Siūlomų veiksmų santrauka

              Reglamentu (EB) Nr. 1858/2005 Taryba įvedė galutinius antidempingo muitus
              plieniniams vieliniams lynams, kurių kilmės šalis, inter alia, yra Indija. Išimtis taikoma
              produktui, kurį eksportuoja Indijos bendrovė Usha Belton Ltd (dabar vadinama Usha
              Martin Ltd) ir kurios įsipareigojimą dėl kainos priėmė Komisija sprendimu
              1999/572/EB.

              Kadangi šiuo metu buvo nustatyta, kad bendrovė pažeidė savo įsipareigojimą,
              Komisija panaikino jo priėmimą.

              Todėl, atsižvelgiant į tai, būtina iš dalies pakeisti Reglamentą (EB) Nr. 1858/2005, kad
              būtų panaikintas atleidimas nuo muito, šiuo metu taikomas bendrovei.

              •
     310
                  Teisinis pagrindas

              1995 m. gruodžio 22 d. Tarybos reglamentas (EB) Nr. 384/96 dėl apsaugos nuo
              importo dempingo kaina iš Europos bendrijos narėmis nesančių valstybių su
              paskutiniais pakeitimais, padarytais 2004 m. kovo 8 d. Tarybos reglamentu (EB) Nr.
              461/2004.

              •
     329
                  Subsidiarumo principas

              Pasiūlymas priklauso išimtinei Bendrijos kompetencijai. Todėl subsidiarumo principas
              netaikomas.

              Proporcingumo principas
     331
              Pasiūlymas atitinka proporcingumo principą dėl šių priežasčių.

              Veiksmų pobūdis yra aprašomas pirmiau minėtame pagrindiniame reglamente,
              nesuteikiant galimybės taikyti šalies sprendimą.
     332
              Nuoroda apie Bendrijai, šalių vyriausybėms, regionų ir vietos valdžios institucijoms,
              ūkio subjektams ir piliečiams tenkančios finansinės bei administracinės naštos
              mažinimą ir jos proporcingumą pasiūlymo tikslui netaikoma.

              •   Pasirinkta priemonė
     341
              Siūlomos priemonės: reglamentas.
     342
              Kitos priemonės nėra laikomos tinkamomis dėl šios (šių) priežasties (-ių).

              Kitos priemonės nebūtų tinkamos, nes pagrindiniame reglamente nenumatomos
              alternatyvios pasirinkimo galimybės.

LT                                                    3                                                    LT
 ---pagebreak---            4) POVEIKIS BIUDŽETUI
     409
              Pasiūlymas neturi poveikio Bendrijos biudžetui.

LT                                                  4           LT
 ---pagebreak---                                                      Pasiūlymas

                                          TARYBOS REGLAMENTAS

           iš dalies keičiantis Reglamentą (EB) Nr. 1858/2005, įvedantį galutinį antidempingo
            muitą plieninių lynų ir kabelių, kurių kilmės šalis, inter alia, yra Indija, importui

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos
     nuo importo dempingo kaina iš Europos bendrijos narėmis nesančių valstybių 1 (toliau –
     pagrindinis reglamentas), ypač į jo 8 ir 9 straipsnius,

     atsižvelgdama į Komisijos pasiūlymą, pateiktą pasitarus su Patariamuoju komitetu,

     kadangi:

                                     A.       ANKSTESNĖ PROCEDŪRA

     (1)      1999 m. rugpjūčio mėn. Taryba reglamentu (EB) Nr. 1796/1999 2 įvedė galutinį
              antidempingo muitą plieninių lynų ir kabelių (toliau – svarstomas produktas), kurių
              kilmės šalis, inter alia, yra Indija, importui.

     (2)      2005 m. lapkričio mėn., po peržiūros dėl priemonės pratęsimo pagal pagrindinio
              reglamento 11 straipsnio 2 dalį, Taryba reglamentu (EB) Nr. 1858/20053 nusprendė
              išlaikyti antidempingo priemones, taikomas svarstomo produkto, kurio kilmės šalis,
              inter alia, yra Indija, importui.

     (3)      Sprendimu 1999/572/EB4 Komisija priėmė Indijos bendrovės Usha Martin Industries
              & Usha Beltron Ltd įsipareigojimą dėl kainos. Šiuo metu bendrovė pakeitė
              pavadinimą ir dabar vadinasi Usha Martin Ltd (toliau – UML). Pavadinimo pakeitimas
              nepadarė jokio poveikio bendrovės veiklai.

     (4)      Todėl svarstomo produkto, kurio kilmės šalis yra Indija ir kurį pagamino UML arba
              kita susijusi bendrovė pasaulyje bei kurio rūšį apima įsipareigojimas (toliau –
              įsipareigojimu apimamas produktas), importas į Bendriją buvo atleistas nuo galutinių
              antidempingo muitų.

     1
               OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr.
               461/2004 (OL L 77, 2004 3 13, p. 12).
     2
               OL L 217, 1999 8 17, p. 1.
     3
               OL L 299, 2005 11 16, p. 1.
     4
               OL L 217, 1999 8 17, p. 63. Sprendimas su paskutiniais pakeitimais, padarytais Reglamentu (EB) Nr.
               1678/2003 (OL L 238, 2003 9 25, p. 13).

LT                                                         5                                                        LT
 ---pagebreak---      (5)    Reikia pažymėti, kad tam tikros plieninio vielinio lyno rūšys, kurias šiuo metu gamina
            UML, tyrimo laikotarpiu, po kurio buvo įvestos galutinės antidempingo priemonės,
            nebuvo eksportuojamos į Bendriją, todėl jos nebuvo įtrauktos į įsipareigojimu
            apimamą išimtį. Todėl išleidžiant šiuos plieninius vielinius lynus į laisvą Bendrijos
            apyvartą už juos reikėjo mokėti antidempingo muitą.

                           B.     ĮSIPAREIGOJIMO NESILAIKYMAS

     (6)    Vadovaujantis UML siūlomu įsipareigojimu bendrovė (ir bet kuri susijusi bendrovė
            pasaulyje) privalo, inter alia, eksportuoti įsipareigojimu apimamą produktą pirmam
            nepriklausomam Bendrijos pirkėjui už tam tikrą ar aukštesnę minimalią importo kainą
            (toliau – MIK), nustatytą įsipareigojimu. Tokios kainos panaikina žalingą dempingo
            poveikį. Jei susiję importuotojai Bendrijoje perparduoda įsipareigojimu apimamą
            produktą pirmam nepriklausomam pirkėjui, perpardavimo kaina, atitinkamai
            pakoregavus pardavimo, bendrąsias ir administracines sąnaudas bei pagrįstą pelną, irgi
            privalo būti tokio dydžio, kuris panaikintų žalingą dempingo poveikį.

     (7)    Be to, vadovaujantis įsipareigojimo sąlygomis UML privalo Komisijai ketvirtinėmis
            ataskaitomis nuolat teikti išsamią informaciją apie svarstomo produkto, kurio kilmės
            šalis yra Indija, pardavimą (ir perpardavimą, kurį Bendrijoje atlieka su šia bendrove
            susijusios šalys) Bendrijoje. Šiose ataskaitose turi būti nurodyti įsipareigojimu
            apimami produktai, kuriems netaikomas antidempingo muitas, ir tos plieninių vielinių
            lynų rūšys, kurių neapima įsipareigojimas, todėl joms taikomas antidempingo muitas.

     (8)    Jei kitaip nenurodyta, Komisija laiko, kad UML pardavimo ataskaitos (ir susijusių
            Bendrijos bendrovių perpardavimo ataskaitos) pateikiamos baigtos, išsamios ir su visa
            teisinga smulkia informacija.

     (9)    Be to, UML patvirtino, kad taikant įsipareigojimą atleidžiama nuo muito su sąlyga,
            kad Bendrijos muitinės tarnyboms bus pateikiama su įsipareigojimu susijusi sąskaita
            faktūra. Be to, bendrovė įsipareigojo neišduoti tokių su įsipareigojimu susijusių
            sąskaitų faktūrų parduodant tas svarstomo produkto rūšis, kurių neapima
            įsipareigojimas, todėl joms taikomas antidempingo muitas.

     (10)   Be to, įsipareigojimu nustatyta, kad jo sąlygos galioja bet kuriai su UML susijusiai
            bendrovei pasaulyje.

     (11)   Be to, siekdama užtikrinti įsipareigojimo laikymąsi, UML sutiko teikti visą
            informaciją, kurią Komisija laiko būtina, ir leisti rengti patikrinimus vietoje šios
            bendrovės ir bet kurios susijusios bendrovės patalpose, siekiant patikrinti, ar minėtose
            ketvirčio ataskaitose pateikti duomenys yra tikslūs ir teisingi.

     (12)   Tokie patikrinimai vietoje buvo atlikti UML patalpose Indijoje ir su UML susijusios
            bendrovės Dubajuje, Brunton Wolf Wire Ropes FZE (toliau – BWWR), patalpose.

     (13)   Po Indijos bendrovės patikrinimo vietoje paaiškėjo, kad į Komisijai pateikiamą
            susijusio su įsipareigojimu pardavimo ketvirčio ataskaitą nebuvo įtraukiami dideli
            įsipareigojimu neapimamo svarstomo produkto kiekiai. Be to, minimas prekes UML
            parduodavo susijusiems JK ir Danijos importuotojams bei išduodavo su įsipareigojimu
            susijusias sąskaitas faktūras.

LT                                                 6                                                   LT
 ---pagebreak---      (14)   Po patikrinimo Dubajaus bendrovėje paaiškėjo, kad tam tikri plieniniai vieliniai lynai
            buvo eksportuojami į Bendriją iš Dubajaus, o importuojant juos į Bendriją buvo
            deklaruojama, kad jų kilmės šalis yra Jungtiniai Arabų Emyratai, nors faktiškai jų
            kilmės šalis buvo Indija, todėl jiems buvo taikomos antidempingo priemonės,
            nustatytos plieninių vielinių lynų, kurių kilmės šalis yra Indija, importui. Minimos
            prekės nebuvo nurodomos nei su įsipareigojimu susijusio pardavimo ketvirčio
            ataskaitoje, nei, kaip pripažino bendrovė, už jas buvo sumokėtas antidempingo muitas.
            Be to, prekės buvo parduodamos pirmam nepriklausomam Bendrijos pirkėjui už
            mažesnes nei MIK kainas.

     (15)   Komisijos sprendime (EB) Nr. 2005/...../EB5 nustatyti pažeidimai aprašyti išsamiau.

     (16)   Atsižvelgdama į šiuos pažeidimus, Komisija sprendimu (EB) Nr. 2005/...../EB
            panaikino įsipareigojimo, siūlomo bendrovės Usha Martin Industries & Usha Beltron
            Ltd, dabar vadinamos Usha Martin Ltd (IBT papildomas kodas A024), priėmimą.
            Todėl turėtų būti nedelsiant įvestas antidempingo muitas svarstomo produkto, kurį į
            Bendriją eksportuoja tiriama bendrovė, importui.

     (17)   Vadovaujantis pagrindinio reglamento 8 straipsnio 9 dalimi, antidempingo muito
            norma turi būti nustatyta remiantis tokį įsipareigojimą paskatinusio tyrimo metu
            išsiaiškintais faktais. Kadangi šis tyrimas buvo baigtas galutinai nustačius dempingą ir
            jo padarytą žalą, Reglamentu (EB) Nr. 1796/1999, ir kadangi šios priemonės buvo
            taikomos toliau Reglamentu (EB) Nr. 1858/2005, nuspręsta, kad bus tikslinga
            galutinio antidempingo muito normą nustatyti šių Reglamentų įvestu lygiu ir pavidalu,
            būtent 23,8 % grynosios franko prie Bendrijos sienos kainos, nesumokėjus muito.

                    C.      REGLAMENTO (EB) Nr. 1858/2005 PAKEITIMAS

     (18)   Atsižvelgiant į pirmiau išdėstytą informaciją, reikia atitinkamai iš dalies pakeisti
            Reglamentą (EB) Nr. 1858/2005.

     PRIĖMĖ ŠĮ REGLAMENTĄ:

                                               1 straipsnis

     Reglamento (EB) Nr. 1858/2005 2 straipsnio 1 dalies lentelė turi būti pakeista šia lentele:

     5
            .....

LT                                                  7                                                  LT
 ---pagebreak---           Valstybė                     Bendrovė                     IBT
                                                                 papildomas
                                                                   kodas

     Pietų Afrika          Haggie                                   A023
                           Lower Germiston Road
                           Jupiter
                           PO Box 40072
                           Cleveland

                                              2 straipsnis

     Šis Reglamentas įsigalioja kitą dieną po jo paskelbimo Europos Sąjungos oficialiajame
     leidinyje.

     Šis Reglamentas privalomas visas ir tiesiogiai taikomas visose valstybėse narėse.

     Priimta Briuselyje,

                                                 Tarybos vardu
                                                 Pirmininkas

LT                                                 8                                         LT